Kaliumnitraat is 'n sout van kalium en salpetersuur. Dit is 'n kristallyne vastestof (KNO3 wat die nitraat-ioon bevat.
Dit is 'n belangrike deel van kunsmis, wat ook as die mineraal salpeter bekend is. Dit is ook een van onderdele van buskruit.
Die vastestof ondergaan fase-oorgange. Die (α)-kamertemperatuurfase het 'n ortorombiese struktuur tot 128 °C waar dit in 'n romboëdriese (β)-struktuur oorgaan. By afkoeling vorm dit tussen 124-110 °C 'n derde (dalk metastabiele) (γ)-struktuur wat ferroëlektriese eienskappe het In 2015 het Wolf et al. nog 'n vierde monokliene (δ)-struktuur uit solvotermale sintese verkry. 
α-KNO3 of KN-II soos dit genoem word het 'n struktuur wat nouverwant aan die (G0₂) aragoniet-struktuur is en die β-fase (ook KN-I) is nouverwant aan die (G0₁) kalsiet-struktuur. 
Die ferroëlektriese eienskappe van die KN-III γ-fase maak dit interessant vir moontlike tegniese toepassings. Navorsing het uitgewys dat vaste oplossings van kalium- en ammoniumnitraat (KNO3)1-x(NH4NO3)x met x=0,050 en 0,100 reeds by kamertemperatuur die ferroëlektriese γ-struktuur besit, wat deur die teenwoordigheid van die ammoniumione gestabiliseer word. 
↑ Conformation and Orientation of NO3 in α-Phase Potassium Nitrate J. K. Nimmo, B. W. Lucas nature physical science 237, 22 Mei 1972, 61-63 | doi:10.1038/physci237061a0
↑ δ-KNO3: Synthesis and Structure of a New Modification of Potassium Nitrate Silke Wolf, Nure Alam, Claus Feldmann ZAAC 641(2) 2015, bls. 383–387
↑ Memory effect in single-crystal transformations of aragonite-type to calcite-type potassium nitrate.Briant L. Davis, Edwin H. Oshier Am. mineralogist 52, 1967, bls 957ff..
↑ Dielectric properties of a potassium nitrate-ammonium nitrate system Alexey Yu. Milinskiy, Anton A. Antonov St. Petersburg Polytechnical University Journal: Physics and Mathematics 1 (2015) 239–244.
Ontsluit van "https://af.wikipedia.org/w/index.php?title=Kaliumnitraat&oldid=1803309"
Verbindings van kalium
Die bladsy is laas op 10 September 2018 om 00:52 bygewerk.